***The Elder Scrolls IV: Oblivion*** — камп’ютарная ролевая гульня ў жанры Action RPG з адкрытым светам, распрацаваная амерыканскай кампаніяй Bethesda Game Studios і выдадзеная кампаніямі Bethesda Softworks і 2K Games для Microsoft Windows і Xbox 360 у 2006 годзе і для PlayStation 3 у 2007 годзе. У 2006 годзе таксама была выпушчана гульня для мабільных тэлефонаў, распрацаваная кампаніяй Vir2L Studios.

Гульня з’яўляецца часткай серыі *The Elder Scrolls*. Яе дзеянне адбываецца ў выдуманай правінцыі Сірадзіл, у сталіцы Тамрыэльскай імперыі — Імперскім горадзе — і яго наваколлях. У адпаведнасці з сюжэтам гульні галоўны герой супрацьстаіць арганізацыі «Міфічны Світанак», якая пакланяецца прынцу даэдра Мерунесу Дагону і якая спрабуе адкрыць у варожы свет дэманаў — Аблівіан (з англ. — «Забыццё»). Як і ў папярэдніх гульнях серыі, свет «Oblivion» цалкам адкрыты для даследавання — гулец можа свабодна падарожнічаць па ім, самастойна знаходзячы цікавыя месцы і заданні.

Распрацоўка *Oblivion* пачалася ў 2002 году адразу пасля выхаду папярэдняй часткі серыі — *Morrowind*. *Oblivion* выкарыстала палепшаны фізічны рухавічок Havok і распрацаваную самой студыяй Bethesda сістэму штучнага інтэлекту Radiant AI, якая дазволіла зрабіць паводзіны негульнявых персанажаў нашмат больш складаным і праўдападобным. Ужыванне метадаў працэдурнай генерацыі дазволіла распрацоўнікам паскорыць стварэнне рэалістычных ландшафтаў. У адрозненні ад папярэдніх гульняў серыі, у *Oblivion* усе дыялогі з негульнявымі персанажамі агучаныя.

*Oblivion* атрымала захопленыя адзнакі прэсы і шэраг узнагарод ад розных выданняў і арганізацый, у тым ліку ўзнагароду «Гульня года»; асаблівых пахвал ганараваліся графіка, шырокі свет гульні і штучны інтэлект негульнявых персанажаў. Гульня набыла і вялікі камерцыйны поспех — да 2007 года было прададзена звыш 3 мільёнаў копій гульні. Для *Oblivion* былі выпушчаныя два буйныя афіцыйныя дадаткі: *Knights of the Nine* («Рыцары Дзевяці») і *Shivering Isles* («Дрыготкія Астравы»), а таксама восем дробных афіцыйных плагінаў, якія дадаюць новыя лакацыі, квэсты і магчымасці. Выданне *The Elder Scrolls IV: Oblivion Game of the Year Edition*, якое ўключае абодва дапаўненні, было выдадзена восенню 2007 года.

Сюжэт
-----

Дзеянне Oblivion адбываецца пасля падзей *The Elder Scrolls III: Morrowind*, хоць гульня не з’яўляецца прамым сіквелам да яго або да іншых гульняў серыі.

Месцам дзеяння з’яўляецца Сірадзіл, цэнтральная правінцыя Тамрыэля, кантынента, на якім разгортваюцца падзеі ўсіх гульняў серыі.

Гісторыя пачынаецца з таго, што імператар Урыэль Септым VII, які суправаджаецца Клінкамі — сваімі целаахоўнікамі — прыбывае ў турму Імперскага горада, дзе пратаганіст адбывае тэрмін за неназванае злачынства. Імператар і Клінкі бягуць ад забойцаў Міфічнага Світанку, даэдрычнага культу, якія забілі траіх сыноў імператара. Урыэль Септым і Клінкі сыходзяць праз катакомбы, выкарыстоўваючы сакрэтны ўваход у камеры пратаганіста. Там, на іх і на персанажа гульца, нападаюць асасіны Міфічнага Світанка. Імператар давярае герою Амулет Каралёў, які носіцца імператарамі Тамрыэля, і даручае перадаць яго Джофры, грандмайстру Клінкоў. Пасля гэтага адзін з асасінаў забівае імператара. Затым галоўны герой трапляе ў адкрыты свет Сірадзіла.

З-за адсутнасці ва Урыэля Септыма спадчыннікаў руйнуецца бар’ер паміж светам людзей і паралельным светам Аблівіанам. Па ўсім свеце адкрываюцца шматлікія брамы ў Аблівіан, праз якія ў Тамрыэль урываюцца магічныя істоты, званыя Даэдра. Джофры кажа пратаганісту, што адзіны спосаб зачыніць браму назаўжды — гэта знайсці чалавека каралеўскай крыві, які зойме пасаду і запаліць пры дапамозе Амулета Каралёў Драконаў Агонь у Імперскім горадзе. Як высвятляецца, такі чалавек ёсць — Марцін, святар у горадзе Кватч, які з’яўляецца незаконнанароджаным сынам імператара. Прыбыўшы ў Кватч, герой выяўляе, што горад разбураны даэдра, а ўваход у горад заступае брама Аблівіана. Зачыніўшы яе, ён знаходзіць Марціна і пераконвае яго пайсці разам з ім да Джофры ў манастыр Вейнан.

Па вяртанні высвятляецца, што манастыр падвергся нападу Міфічнага Світанка і што Амулет Каралёў скрадзены. Пратаганіст суправаджае Джофры і Марціна ў Храм Уладара Аблокаў, крэпасць Клінкоў. Там Марціна прызнаюць імператарам і перадаюць яму камандаванне, а герой адпраўляецца на пошукі амулета. Сабраўшы інфармацыю, ён спрабуе трапіць у таемнае месца збору Міфічнага Світанка. Там ён становіцца сведкам таго, як лідар культу Манкар Камаран збягае з амулетам праз партал. Герой прыносіць адкрыўшую партал кнігу Марціну і высвятляе спосаб зноў яго адкрыць. Для гэтага пратаганісту трэба знайсці даэдрычны артэфакт, даспех першага імператара з дынастыі Сэптымаў і Вялікі Велкіндскі Камень. Атрымаўшы іх, Марцін раскрывае, што апошні неабходны інгрэдыент — гэта Вялікі Сігільскі Камень з Вялікіх Брам, падобных тым, што разбурылі Кватч. Марцін і Джофры вырашаюць дазволіць даэдра атакаваць горад Брума, каб адчыніць браму. Атрымаўшы камень, герой іх зачыняе.

Марцін стварае ў храме партал, праз які праходзіць пратаганіст. Мінуўшы монстраў і перашкоды, герой сутыкаецца з Камаранам, забівае яго і вяртае Амулет Марціну. Клінкі адпраўляюцца ў Імперскі горад, каб запаліць Драконаў Агонь і пакласці канец уварванню Даэдра. Яны выяўляюць, што горад атакаваны даэдра і Прынцам Разбурэння, Мерунесам Дагонам. Пратаганіст і Марцін прабіваюцца да Агню. Марцін разбівае амулет, каб злучыцца з духам Акатоша, Дракона-Бога Часу, і стаць яго ўвасабленнем. Пасля бітвы Марцін адпраўляе Дагона назад у Аблівіан і ператвараецца ў статую вялізнага дракона.

Марцін знік, брама Аблівіана зачынена назаўжды, Амулет Каралёў разбураны, а імперскі трон апусцеў. У фінальным маналогу Марцін апісвае падзеі ў аптымістычным тоне і кажа, што будучыня Тамрыэля цяпер у руках галоўнага героя.

Распрацоўка
-----------

| **Сістэмныя патрабаванні** |
| --- |
|  |

Праца над *The Elder Scrolls IV: Oblivion* пачалася ў 2002 годзе адразу пасля выхаду папярэдняй гульні серыі — The Elder Scrolls III: Morrowind, а ў сярэдзіне верасня 2004 гульня была афіцыйна анансаваная. Гульня распрацоўвалася амерыканскай кампаніяй Bethesda Softworks. Кен Ролстан — галоўны дызайнер папярэдняй гульні серыі — узначаліў каманду распрацоўшчыкаў. 3 лютага 2005 года Bethesda заключыла пагадненне з Take-Two Interactive аб публікацыі і выхадзе *Oblivion*. Згодна з умовамі пагаднення, Bethesda захоўвае поўны кантроль над распрацоўкай гульні і правы на выхад магчымых сіквелаў, а Take-Two будзе выдаваць гульню сваёй даччынай кампаніяй, [2K Games]. У выніку, версіі для PC і Xbox 360 былі сумесна апублікаваны 2K Games і Bethesda.

Афіцыйная дата выхаду версій для PC і Xbox першапачаткова была прызначаная на 22 лістапада 2005 года, але распрацоўшчыкі адклалі выхад да 21 сакавіка 2006 года.

Версія для PlayStation 3 (партаваная 2K Studios) выйшла 20 сакавіка 2007 у Паўночнай Амерыцы і 27 красавіка 2007 у Еўропе.

Xbox 360 была абраная асноўнай гульнявой платформай для *Oblivion*, як «самая лёгкая для распрацоўкі», паводле слоў Піта Хайнса. Падчас распрацоўкі The Elder Scrolls IV: Oblivion Bethesda надавала большую ўвагу такім элементам, як больш рэалістычная сюжэтная лінія, рэалістычныя персанажы і больш значныя квэсты. Распрацоўшчыкі вырашылі стварыць з нуля зусім новы гульнявы рухавік, які дазваляе выкарыстоўваць усе сучасныя графічныя тэхналогіі. Гульня ўключае палепшаны штучны інтэлект Radiant AI, закліканы разнастаіць паводзіны герояў, і, ідучы па шляху Half-Life 2, фізічны рухавік Havok. Графіка гульні была ўражальнай для свайго часу, выкарыстоўваючы высокатэхналагічныя асвятленне і шэйдары, якія дазваляюць выкарыстоўваць эфекты HDR і адлюстравання. Для праектавання гульнявога ландшафту Bethesda стварыла спецыяльныя праграмы-генератары, здольныя навучацца, якія паскорылі працэс стварэння гульнявых тэрыторый, больш разнастайных і рэалістычных, у адрозненні ад папярэдніх гульняў серыі.

Зноскі
------

1. 1 2 3 4 5  The Elder Scrolls IV: Oblivion (2006) Windows credits **(нявызн.)**.  MobyGames. Архівавана з першакрыніцы 2 чэрвеня 2012. Праверана 3 ліпеня 2011.
2. 1 2 3 4 5  Steam — 2003. Праверана 1 красавіка 2022.<a href='https://wikidata.org/wiki/Track:Q337535'></a>
3. ↑  The Elder Scrolls IV: Oblivion Q&A – Overview, Character Development, Fallout **(нявызн.)**.  GameSpot (28 кастрычніка 2004). Архівавана з першакрыніцы 8 красавіка 2014. Праверана 26 мая 2007.
4. 1 2 3 4  *Bethesda Softworks.* Elder Scrolls IV: Oblivion Official Game Guide (англ.). — Prima Games, 2006. — С. 77—133. — ISBN 0761552766.
5. 1 2 3 4 5 6 7 8 9 10  *Adams, David*. IGN: Oblivion Specs Revealed **(нявызн.)**.  IGN (1 лютага 2006). Архівавана з першакрыніцы 2 чэрвеня 2012. Праверана 6 кастрычніка 2007.
6. 1 2  *Thorsen, Tor*. Elder Scrolls IV coming to PC, next-gen (англ.).  GameSpot (10 верасня 2004). Архівавана з першакрыніцы 28 жніўня 2018. Праверана 26 мая 2007.
7. ↑  *Thorsen, Tor*. Take-Two to copublish Elder Scrolls IV, Cthulhu (англ.).  GameSpot (3 лютага 2005). Архівавана з першакрыніцы 21 лістапада 2018. Праверана 26 мая 2007.
8. ↑  *Thorsen, Tor*. Elder Scrolls IV missing Xbox 360 launch **(нявызн.)**.  GameSpot (31 кастрычніка 2005). Архівавана з першакрыніцы 29 верасня 2007. Праверана 26 мая 2007.  
*Valerias*. Oblivion: Release Date Dramas (англ.).  GameSpy (10 снежня 2005). Архівавана з першакрыніцы 2 чэрвеня 2012. Праверана 27 мая 2007.
9. ↑  Bethesda Confirms Oblivion PS3 Shipping (англ.).  Gamasutra (19 сакавіка 2007). Архівавана з першакрыніцы 2 чэрвеня 2012. Праверана 26 чэрвеня 2007.
10. ↑  *Bishop, Stuart*. Oblivion misses Euro PS3 launch (англ.).  Computer and Video Games (19 сакавіка 2007). Архівавана з першакрыніцы 2 чэрвеня 2012. Праверана 3 жніўня 2007.  
*Boyes, Emma*. Top titles to miss Euro PS3 launch (англ.).  GameSpot (20 сакавіка 2007). Архівавана з першакрыніцы 30 верасня 2007. Праверана 3 жніўня 2007.
11. ↑  *Gibson, Ellie*. Scrolling Up (англ.).  GamesIndustry.biz (20 сакавіка 2007). Архівавана з першакрыніцы 6 снежня 2008. Праверана 16 ліпеня 2011.
12. ↑  *Houghton, Mat*. Developers Corner: The Elder Scrolls IV: Oblivion (англ.).  Game Chronicles. Архівавана з першакрыніцы 2 чэрвеня 2012. Праверана 11 жніўня 2007.
13. ↑  *Shuman, Sid*. Living in Oblivion (англ.).  games.net (23 мая 2006). Архівавана з першакрыніцы 2 чэрвеня 2012. Праверана 2 чэрвеня 2007.
14. ↑  *dela Fuente, Derek*. Elder Scrolls IV: Oblivion – Q&A (англ.).  TVG (20 ліпеня 2005). Архівавана з першакрыніцы 2 чэрвеня 2012. Праверана 2 чэрвеня 2007.

Спасылкі
--------

* Афіцыйны сайт The Elder Scrolls  (руск.)
* Bethesda Softworks (англ.)
* Летапісы Тамрыэля Архівавана 19 лістапада 2011.  (руск.)
* Elder Scrolls Legends Архівавана 9 верасня 2013. (руск.)
* The Elder Scrolls IV: Oblivion на сайце «*Internet Movie Database*» (англ.)

|  |  |
| --- | --- |
| ⚙️   Тэматычныя сайты | Internet Movie Database · Metacritic · Metacritic · Metacritic · MusicBrainz · MusicBrainz · Behind The Voice Actors · IGN · GameFAQs · GameFAQs · GameSpot · Giant Bomb · MobyGames · MobyGames · MobyGames · MobyGames · MobyGames · Redump · Redump · VGMdb |
| Нарматыўны кантроль | BNF: 16901151z · VIAF: 310385745 |

| ⛭The Elder Scrolls |
| --- |
| 
* Arena
* Daggerfall
* Morrowind
	+ Tribunal
	+ Bloodmoon
* Oblivion
	+ Knights of the Nine
	+ Shivering Isles
* Skyrim
	+ Dawnguard
	+ Hearthfire
	+ Dragonborn

 |
| Іншыя гульні | 
* Battlespire
* Redguard
* Travels
* Oblivion Mobile
* Online

 |
| Іншае | 
Construction Set
Моды
Tamriel Rebuilt
Кнігі
Пякельны горад
Уладар душ
Сусвет
Персанажы
Расы
Арганізацыі
Бестыярый
Прынцы Даэдра
 |

| ⛭Bethesda Game Studios |
| --- |
| 
* Bethesda Game Studios Austin
* Bethesda Game Studios Dallas

 |
| Відэагульні | 

|  |  |  |  |  |  |
| --- | --- | --- | --- | --- | --- |
| *The Elder Scrolls* | 

|  |  |
| --- | --- |
| Галоўныя | 
* *The Elder Scrolls III: Morrowind*
	+ *Tribunal*
	+ *Bloodmoon*
* *The Elder Scrolls IV: Oblivion*
	+ *Knights of the Nine*
	+ *Shivering Isles*
* *The Elder Scrolls V: Skyrim*
	+ *Dawnguard*
	+ *Hearthfire*
	+ *Dragonborn*
* *The Elder Scrolls VI*\*

 |
| Спін-офы | 
* *The Elder Scrolls: Blades*

 |

 |
| *Fallout* | 

|  |  |
| --- | --- |
| Галоўныя | 
* *Fallout 3*
* *Fallout 4*
	+ *Far Harbor*
	+ *Nuka-World*
* *Fallout 5*\*

 |
| Спін-офы | 
* *Fallout Shelter*
* *Fallout 76*

 |

 |
| Іншыя гульні | 
* *IHRA Professional Drag Racing 2005*
* *Starfield*\*

 |

 |  |
| Людзі | 
* Тод Говард

 |
| Тэхналогіі | 
* Creation Engine

 |
| Звязаныя | 
* Bethesda Softworks
* ZeniMax Media

 |
| Category **Катэгорыя** • Зорачка (\*) пазначае гульню, якая яшчэ не выйшла. |